रन फोर कैशलेस में दौड़े शहरवासी
उदयपुर| कैशलेसट्रांजेक्शन को लेकर 7 मार्च को नगर निगम में होने वाले डिजीधन मेले के प्रति लोगों को आकर्षित करने रन फॉर कैशलेस उदयपुर दौड़ हुई जिसमें शहरवासियों ने बढ़-चढ़ कर हिस्सा लिया। गोवर्धन सागर के उत्तरी छोर से जिला कलक्टर रोहित गुप्ता ने हरी झंडी दिखाकर दौड़ को रवाना किया। प्रतिभागियों ने गोवर्धन सागर की रिंग रोड पर दौड़ लगाई जो तालाब के पूर्वी छोर पर समाप्त हुई। लड़का वर्ग में प्रियांश सिसोदिया, राहुल मीणा लोकेश कला सुआ पहले, दूसरे और तीसरे स्थान पर रहे। वहीं लड़कियों के वर्ग में किरण मीणा पहले, रूसा खराड़ी दूसरे और ललिता कहारी तीसरे स्थान पर रही। सीनियर सिटीजन वर्ग में एन.के.राठौड़ और एल.एस. चौहान ने पहला और दूसरा स्थान प्राप्त किया।
mag_Deva hin_Deva